༄༅།།༢༠༡༨ཟླ་༩ཚེས་༡༣ཉིན་བོད་མིའི་བླ་ན་མེད་པའི་དབུ་ཁྲིད་སྤྱི་ནོར་༸གོང་ས་༸སྐྱབས་མགོན་ཆེན་པོ་མཆོག་གིས་སུ་ཝི་ཌེན་མལ་མོ་མཐོ་སློབ་དགེ་ལས་སློབ་ཕྲུག་རྣམས་ལ་ཆོས་ལུགས་ལ་མ་བརྟེན་པའི་བཟང་སྤྱོད་སྐོར་བཀའ་སློབ་སྩལ་འདུག༸གོང་ས་༸སྐྱབས་མགོན་ཆེན་པོ་མཆོག་ཚོགས་ཁང་དུ་༸ཞབས་སོར་བཀའ་དྲིན་སྐྱོང་སྐབས་གྲོང་སྡེའི་སྤྱི་ཁྱབ་པ་གཙོ་གཞོན་གཉིས་དང་།མཐོ་སློབ་ཀྱི་ཉེ་བའི་རིགས་བདག་གཞོན་པ་མཆོགདེ་བཞིན་མཐོ་སློབ་དེའི་སློབ་ཕྲུག་ཚོགས་པའི་ཚོགས་གཙོ་སོགས་ཀྱིས་ཕེབས་བསུའི་སྣེ་ལེན་གཟབ་རྒྱས་ཞུས།དེ་ནས་སློབ་ཕྲུག་ཚོགས་པའི་ཚོགས་གཙོས་ཕེབས་བསུའི་གསུང་བཤད་གནང་སྐབས་ཐེངས་འདིར་༸གོང་ས་༸སྐྱབས་མགོན་ཏཱ་ལའི་བླ་མ་མཆོག་གི་༸སྐུ་དྲུང་ནས་ང་ཚོས་ཐད་ཀར་ཆོས་ལུགས་ལ་མ་བརྟེན་པའི་བཟང་སྤྱོད་སྐོར་བཀའ་སློབ་ཞུ་རྒྱུའི་གོ་སྐབས་ཐོབ་པ་ནི་སྐལ་བཟང་ཞིག་ཡིན་ཞིང་།ང་ཚོ་སློབ་ཕྲུག་ཚོས་རྒྱུན་གནས་ཐུབ་པའི་སྤྱི་ཚོགས་ཡར་རྒྱས་གཏང་ཐུབ་རྒྱུར་ཡིད་ཆེས་ཡོད།ཅེས་སོགས་ཀྱི་ངོ་སྤྲོད་ཞུས།